Молитвы о прощении греха аборта
на церковнославянском
Игорь Храмов-Тесёлкин

© Игорь Храмов-Тесёлкин, 2019

ISBN 978-5-0050-1996-7

Создано в интеллектуальной издательской системе Ridero

МОЛИТВЫ О ПРОЩЕНИИ ГРЕХа АБОРТА

ПОСОБИЕ ЖЕНАМ ЧАДОНОСЯЩИМ, ЧАДОРОДЯЩИМ И ЧАДЦЕВ ПИТАЮЩИМ

Акафист Божией Матери ради иконы Ея «Блаженное Чрево»

Внимание! Этот текст является окончательным – исправленным вариантом акафиста «Блаженное Чрево». Все остальные варианты этого текста являются его черновыми – подготовительными вариантами.

Кондак 1

Избранной от всех дщерей земли, Бога Слово во Блаженном Чреве Своем воплотившей на спасение наше, благодарственная восписуем Ти, Владычице нашей Богородице. Ты же, яко имущая державу непобедимую, от всяких нас бед свободи и радости вечной исполни, да зовем Ти:

Радуйся, Мати Блаженное Чрево, Радость всему миру родившая!

Икос 1

Ангел предстоятель послан бысть с небеси рещи Богородице: радуйся, Благодатная, Господь с Тобою и благословен Плод Чрева Твоего. Мы же, грешнии, воплощаема зря Господа, вместе с ним зовем к Ней таковая:

Радуйся, клеще святая, огнь Божества неопально Собою приемшая!

Радуйся, нам, земнородным, его на землю принесшая!

Радуйся, Земле благая, Клас Жизни во Чреве Своем возрастившая!

Радуйся, нам, земнородным, во освящение Его подарившая!

Радуйся, пеще огнезрачная, во Чреве Своем Небесный Хлеб Жизни испекшая!

Радуйся, нам, осужденным на вечныя муки, Его даровавшая!

Радуйся, Плод вечныя жизни на смерть осужденным Своим Рождеством подарившая!

Радуйся, Рожденным Тобой вся удивившая!

Радуйся, Рождеством Своим смерти державу избышая!

Радуйся, тленью причастным Нечаянной Радостью рай возвестившая!

Радуйся, Сыном Своим от рабства погибели нас свободившая!

Радуйся, Плодом Чрева Своего начальника смерти державы от нас отженившая!

Радуйся, Мати Блаженное Чрево, Радость всему миру родившая!

Кондак 2

Видящи Святая Себя в чистоте, глаголет Гавриилу дерзостно: преславное твоего гласа приветствие неудобовмещаемо разуму моему является: Девичья Утроба како Благодатным Небом соделается, рцы Ми, зовый:

Аллилуйя!

Икос 2

Разум недоразумеваемый разумети Дева ищущи, возопи к служащему: како будет сие, идеже мужа не знаю? К Ней же он рече со страхом: Дух Святый найдет на Тя, и Сила Вышнего осенит Тя: темже Раждаемое Свято наречется Сын Божий, обаче зовый сице:

Радуйся, Чрево Блаженное!

Радуйся, утробо благословенная!

Радуйся, Мати Неневестная и неискусобрачная!

Радуйся, Дево, всех Создателя рождшая!

Радуйся, всех матерей благословение!

Радуйся, всего мира радование!

Радуйся, во Чреве Своем вечную Радость носившая!

Радуйся, нам, земнородным, Ее подарившая!

Радуйся, Радость всему миру явившая!

Радуйся, Рождеством Своим мир освятившая!

Радуйся, Божию Премудрость и Силу родившая!

Радуйся, Божию милость всем нам известившая!

Радуйся, Мати Блаженное Чрево, Радость всему миру родившая!

Кондак 3

Сила Вышнего осени тогда к зачатию Браконеискусную, и Блаженное Чрево Ея – Дом, иже созда Себе Премудрость Божия, яко село показа сладкое, всем хотящим жати спасение, всегда пети сице:

Аллилуйя!

Икос 3

Имея Дева Блаженное Чрево, в немже упасся Создатель всея твари, идя в горняя, во град Иудов, и вниде в дом Захариин, и целова южику свою Елизавет. Егда же услыша Елизавет целование Мариино, взыграся младенец во чреве ея, Матерь Божию Ея познав. Сего ради исполнися Духа Свята Елизавет, и возопи гласом велим, и рече, зовый к Ней таковая:

Радуйся, Мати Божия!

Радуйся, Благословенная в женах!

Радуйся, яко благословен Плод Чрева Твоего!

Радуйся, яко отныне ублажат Тя вси роди!

Радуйся, всех Создателя во Утробе Свой возрастившая!

Радуйся, естество человеческое с Богом соединившая!

Радуйся, из кровей Своих Плоть Богу Слову соткавшая!

Радуйся, нам во освящение Его даровавшая!

Радуйся, вечного жития приобщающая!

Радуйся, жизни трапезы бессмертныя нас насыщающая!

Радуйся, радость спасения нам даровавшая!

Радуйся, смерти державу поправшая!

Радуйся, Мати Блаженное Чрево, Радость всему миру родившая!

Кондак 4

Бурю внутрь имея помышлений сумнительных, целомудренный Иосиф в начале смятеся, бракоокрадованную Тя помышляя, Пренепорочная, тем же и сыны суетного маловерного века сего изумевают, како быть может сие, яко и Дева пребываеши, и родити возмогла еси, не разумея, яко праведный славный Иосиф, зачатия Твоего от Духа Свята, не ведуща с верными пети:

Аллилуйя!

Икос 4

Слышаша пастырие Ангелов поющих плотское Христово пришествие, текше к Тому яко Пастырю словесных овец, видят Сего яко агнца непорочна, во Блаженном Чреве Преславней и Пренепорочной Девы Марии, Радость всему миру родившей, чудесно упасшася. Сей же Ея радости ради и мы вместе с ними поюще реша:

Радуйся, Породителя жизни родившая!

Радуйся, Агнца Бессмертного в агнчих яслях Своею рукой положившая!

Радуйся, Духом Своим мир Создавшего дыханием Своим в зиму согревшая!

Радуйся, и нам помогати бездомным своим житием вразумляющая!

Радуйся, всех Создателя пеленами повившая!

Радуйся, страждущим всем и нас сострадати Своим Рождеством научившая!

Радуйся, Мати Блаженная, Плодом Чрева Своего мир освятившая!

Радуйся, во объятиях Своих Радость всего мира носившая!

Радуйся, породителя ада Своим Рождеством победившая!

Радуйся, Рождеством Своим к вечныя жизни всех нас возродившая!

Радуйся, Плодом Чрева Своего смерти родителя в бездну низвергшая!

Радуйся, древнего злобного змия во ад Своим Рождеством заключившая!

Радуйся, Мати Блаженное Чрево, Радость всему миру родившая!

Кондак 5

Боготечная Звезда всему миру явилася еси, Богородице, Солнце правды в мир сей вводяще, подвигающе нас в радости вопияти Тому:

Аллилуйя!

Икос 5

Видяща Тя, во Блаженном Чреве Своем упасшую Пастыря нашего Мати, радостью исполняемся и к чудному заступлению Твоему прибегаем, о Всесильная наша Владычице, потщашася славословиями ублажити Тя и возопити Благословенней:

Радуйся, Агнца за нас закланного и Пастыря нашего Мати!

Радуйся, нас, словесных овец, Рождеством Своим окормляющая!

Радуйся, Бога Слова плотию непреложно родившая!

Радуйся, всех верных Плоти Его приобщающая!

Радуйся, от смерти державы спасающая!

Радуйся, к вечныя Жизни всех нас возрождающая!

Радйся, матерям чадородящим всегда помогающая!

Радуйся, женам чадоносящим и нас сострадати всегда подвигающая!

Радуйся, чадородящим в родах болезнь облегчающая!

Радуйся, страсти душ и телес исцеляющая!

Радуйся, неисцельные недуги врачующая!

Радуйся, всеми отверженных во Свои матернии объятия приемлющая!

Радуйся, Мати Блаженное Чрево, Радость всему миру родившая!

Кондак 6

Проповедницы славнии быша вси улучившии от Тебя милости, Мати Дево, наипаче же жены, чада носящии и родящии, иже Тебя Милостивую В родах Помощницу имут, о Тебе поя Сыну Твоему:

Аллилуйя!

Икос 6

Возсия нам славное просвещение Истины Рождество Твое, о Владычице, от Тебя бо родися Солнце правды, Христос Бог наш, Иже от от Блаженного Чрева Твоего яви свет разума, непорочну Утробу Твою сохранив, сих ради Богородице вопием:

Радуйся, Всемилостивая Владычице, Блаженное Чрево!

Радуйся, Утробо во веки благословенная!

Радуйся, на небеса Рождеством Своим Путь указавшая!

Радуйся, Рождеством Своим Блаженное Чрево Твое Благодатное Небо явившая!

Радуйся, Творца Вселенныя Своими сосцами кормившая!

Радуйся, помощь в воспитании детей подающая!

Радуйся, всех взыскующих Истины милостивно окормляющая!

Радуйся, верными разум Христов в мире сем утверждающая!

Радуйся, вечного мрака и тьмы избегати всем нам помогающая!

Радуйся, верным в скорбях земных небесную жизнь созидающая!

Радуйся, прелести смерти державу Своим Рождеством упразднившая!

Радуйся, вечного праздника жизни Своим Рождеством известившая!

Радуйся, Мати Блаженное Чрево, Радость всему миру родившая!

Кондак 7

Хотяй всем человекам спастися и в разум Истины прийти Христос истинный Бог наш нам Тя Матерь Свою дарова, Блаженное Чрево Твое Благодатным Небом соделав, да вси чадородящии и к заступлению Твоему прибегающии вопиют Сыну Твоему:

Новую Тобою показа милость всех Творец и Создатель Господь, нам от Него бывшим, из бессеменныя прозяб утробы, и сохранив Ю, яко же бе, нетленну, разруши древнюю данную Еве клятвуўмножaя ўмножу печали твоя и воздыханія твоя: въ болезнехъ родиши чада, ( , да чудо видяще, вси вернии, наипаче же жены чадородящии к помощи Твоея прибегают, в песнях вопиюще: : умножая умножу скорбь твою в беременности твоей, и в болезни будешь рожать детей) (Быт 3—16)

Радуйся, древния евины клятвы всемилостивое разрешение!

Радуйся, падшего рода людского с Творцом примирение!

Радуйся, печали всех жен избавление!

Радуйся, женских скорбей утоление!

Радуйся, В скорбях и печалях известное нам Утешение!

Радуйся, рода человеческого радование!

Радуйся, Земле Благая, проклятой за человека земле благословение Божие родившая!

Радуйся, всех Владыку Младенца Создателя нам воскормившая!

Радуйся, в Благодатное Небо вертеп Своим Рождеством обратившая!

Радуйся, Плод Чрева Своего верным в трапезу отдавшая!

Радуйся, страшную смерти ехидну Своим Рождеством поразившая!

Радуйся, смрадный дух смерти ея Своим Рождеством истребившая!

Радуйся, Мати Блаженное Чрево, Радость всему миру родившая!

Кондак 8

Странно есть суетным и маловерным сынам века сего Рождество Твое, Мати Дево: как и Дева пребываеши, и родити возмогла еси, Девство и Рождество, Небо и землю, Человека и Божество чудно в Себе сочета, подвизая верных вопияти:

Аллилуйя!

Икос 8

Весь бо в нижних приступный всем Человек, но и вышних никакоже возможе отступити неописанное Божественное Слово, снисхождением бо к Тебе Божественным нам Себя Тобой дарова, да слышаши сия:

Радуйся, Мати Льва из колена Давидова, главу дракона поправшего!

Радуйся, кузнице славная, меч против левиафана сковавшая!

Радуйся, грешную землю в небесный эдем обратившая!

Радуйся, верным Владыку Царя подарившая!

Радуйся, Создателя всех Своим млеком кормившая!

Радуйся, матерям чадокормящим всегда помогающая!

Радуйся, устроение наших детей управляющая!

Радуйся, всех к Тебе прибегающих никакоже

отвергающая!

Радуйся, терпящим скорби житейские в радость небесную их обращающая!

Радуйся, и в земном житии утешения нас не лишающая!

Радуйся, наше домостроение созидающая!

Радуйся, к Царству Небесному уготовляющая!

Радуйся, Мати Блаженное Чрево, Радость всему миру родившая!

Кондак 9

Всякое естество ангельское удивися Твоему вочеловечения делу: како неприступный Бог явися приступный всем человек, Блаженное Чрево Твое воистину Благодатным Небом соделав, всем верным, наипаче же матерям чадородящим в заступление Тя даровав, сего ради слышаща же от всех:

Аллилуйя!

Икос 9

Ветия многовещанныя суетного и самонадеянного рода сего недоумеют о Тебе, Богородице, како вси вернии, наипаче же матери в печалях сердец своих к покровительству Твоему прибегая, от всех скорбей и печалей избавление, всех скорбей на радость преложение и совершенную Нечаянную Радость всех благ исполнения Тобой обретая, верно вопиют:

Радуйся, Всемилостивая наша Владычице!

Радуйся, рождшая всех Владыку Царя!

Радуйся, верных в скорбях утешающая!

Радуйся, отчаявшимся радость и смысл жития обрести помогающая!

Радуйся, Нечаянною Радостью нас исполняющая!

Радуйся, к небесной радости жизнь созидающая!

Радуйся, мечу драгий, главу зверя последних времен посецающий!

Радуйся, ключу царствия Христова, двери верным собой отверзающий!

Радуйся, Ладье небесная, чрез море, гадами кишащее, безбедно преплываяй!

Радуйся, славный Ковчеже, чрез волны жития сего в небесный дом приводяяй!

Радуйся, жития нашего Всемилостивая Домостроительнице!

Радуйся, к Царству Небесному верных пути Управительнице!

Радуйся, Мати Блаженное Чрево, Радость всему миру родившая!

Кондак 10

Спасти хотя мир, Иже всех Спаситель нам Тебя Мати Свою дарова, Блаженное Чрево Твое в Дом Премудрости Своея премудро Себе избрав, яко Бог слышит:

Аллилуйя!

Икос 10

Стена еси всем матерям чадородящим и чадоносящим, Богоневесто, ибо всех Творец вселься в девственной утробе Твоей, Богородице, Блаженное Чрево Твое воистину Благодатным Небом соделав, женское естество Божеством Своим освятив, вся приглашати Тебе научи:

Радуйся, Мати Богатыря, начальника зла победившего!

Радуйся, сковавшая копие, главу древнего змия пронзившего!

Радуйся, во грехах рождающихся упование непостыдное!

Радуйся, студно зачатых жития обновление!

Радуйся, женского падшего естества дверь спасения верным соделавшая!

Радуйся, к рождению в жизнь вечную нас призывающая!

Радуйся, к земным страстям привлеченных в небесное житие устрояющая!

Радуйся, падших Адама сынов в сожительство небес воздвизающая!

Радуйся, ада державы хозяина гордого всепопирающая!

Радуйся, девство и материнство благословляющая!

Радуйся, вспоможение в родах творящим дела управляющая!

Радуйся, на подвиг служения ближним нас щедро благословляющая!

Радуйся, Мати Блаженное Чрево, Радость всему миру родившая!

Аллилуйя!

Икос 7

Кондак 11

Пение всякое хвалебное и благодарственное побеждается, тщашеся восхвалити Тя ко множеству многих щедро Твоих, Мати Дево, под милостивым бо Покровом Твоим не токмо жены чадородящии и им помогающии помощь Твою получают, но и все вернии в жизнь небесную нарождаются, радостно Богу о Тебе вопия:

Аллилуйя!

Икос 11

Светоприимную свещу во мраке сего жития сущим зрим Тя, Богородице, всех бо страждущих и помощи Божией просящих к разуму Божественному наставляеши, зарею ум просвещаеши, к рождению в вечную жизнь призываеши, уча прежде искати Царствия Небесного и правды его, званиими же почитаемая, сими:

Радуйся, лампадо чудесная, мрак скорбного жития нашего освящаяющая!

Радуйся, светильниче Божественный, путь в Небесное Царствие нам указующий!

Радуйся, в разуме Божественном нас просвещающая!

Радуйся, на Пути Христовом всемилостиво укрепляющая!

Радуйся, искати прежде Царствия Небесного и правды его наставляющая!

Радуйся, премудрость века сего прелюбодейного и грешного, иже безумие есть перед Богом, презирати нас научающая!

Радуйся, учащих и учащихся в разуме небеснем наставляющая!

Радуйся, во Христе разум нам обновляющая!

Радуйся, в недоуменных обстояниях премудро и милостиво вразумляющая!

Радуйся, в часы недоумений на сердце мысль благую полагающая!

Радуйся, Богу покоряти нас свой разум научающая!

Радуйся, премудрости взыскующих на службу Богу и ближним дар свой направляти подвизающая!

Радуйся, Мати Блаженное Чрево, Радость всему миру родившая!

Кондак 12

Благодать дати источник восхотев отшедшим Того благодати, всех благодати Податель нам Тя Мати Свою дарова. Сего ради и слышит от всех сице:

Аллилуйя!

Икос 12

Поюще Твое Рождество, Мати Дево, хвалим Тя вси, Богородице: Твое бо Блаженное Чрево вся содержай рукою Господь в жилище Себе избра, о Владычице. Сего ради освяти, прослави и научи вопити Тебе всех:

Радуйся, яко Блаженное Чрево Твое неприступное небо соделашася!

Радуйся, яко домостроение спасения нашего Тобой утвердишася!

Радуйся, на небеса невозбранно Сыном Своим возведенная!

Радуйся, всех верных за Собой приглашати идти научающая!

Радуйся, обреченных на смерть в небесное житие устрояющая!

Радуйся, Церковь Христову Своим Рождеством созидающая!

Радуйся, небеса Собой украшающая!

Радуйся, Плодом Чрева Своего ад попирающая!

Радуйся, Создателя Жизни родившая!

Радуйся, породителя смерти Своим Рождеством победившая!

Радуйся, верных за Сыном Твоим идти научившая!

Радуйся, Рождеством Своим во веки нас возвеселившая!

Радуйся, Мати Блаженное Чрево, Радость всему миру родившая!

Кондак 13

О, Всепетая Мати, Рождшая всех Святых Святейшее Слово! Блаженно Чрево Твое и сосцы, иже ссал еси Христос Бог наш, Иже избра Тя Себе в Дом, Иже Созда Премудрость Его. Сего ради нынешнее прими приношение и от всякия избави напасти всех, будущия изми муки и к жизни вечныя нас возроди, о Тебе вопиющих:

Аллилуйя!

«Ангел предстоятель…»«Избранней от всех дщерей..» Этот кондак читается трижды, затем первый икос: и первый кондак

Молитва перед иконой Божией Матери «Блаженное Чрево».

О, Всепетая Мати, Радость всему миру непреложно во Чреве Своем воплотившая и всех святых Святейшее Слово на спасение наше родившая!

Ты, всех Подателя радости нам даровавшая, во Чреве Своем Того носившая и гонения, скорби и лишения в непраздности Своей претерпевшая, видевшая Сына Своего возлюбленного скорбяща, гонима, оскорбляема, неправедным судиям предаваема и осуждена, оклеветаема, оплеваема, ко Кресту за нас пригвождена, и смерть за падшее создание Свое приявша, можеши всякую скорбь человеческую в Своем сердце вместити и нам всем во всем сострадати.

Ты, в вертепе земном от волхвов дары и препростых пастырей овец, небесную радость благовестия Рождества Твоего в сердцах своих с велиим трепетом и страхом вместивших, поклонение смиренно приемшая, воистину можеши всякими дары земными и небесными нас исполнити и во всякой скорби облегчение в сем вертепе земном, многострадальном и многомятежном нам даровати, радостью небесного утешения горечь нашего многоскорбного жития растворяя!

Ты, Сына Своего Воскресшим видевшая, радость воскресения сердцем познавшая, можеши от всякой нас скорби избавити и на радость ее преложение нам даровати.

Сего ради молим Тя: прими моления наша, от скорби нашея из глубины сердец Тебе приносимыя, от всякой скорби и печали нас избави, на радость ее преложение нам даруй и всякой радости нас исполни.

Помоги матерям, иже по глаголу Божию в печалях детей своих носящих и в болезнях рождающих, даруй им терпение, бремен облегчение, в скорбях утешение, по сем долгожданную всеисполненную радость деторождения и нечаянную радость всех благ исполнения и к Подателю всех благ – Христу Богу нашему приведи. Воспитай их на пажитях Сына Твоего Христа Бога нашего, да все едиными усты и единым сердцем восславим Сына Твоего и Бога и Твое всемилостивое о нас к Нему грешных предстательство во веки веков. Аминь.

– А как понять, вот я не поняла там в начале Акафиста: радуйся клеще святая…

– А как это можно понять? В самом начале, я только глянула и мне попалось это выражение.

Игорь 23:53

– «Клеще» – так в старорусском – славянском в единственном числе в женском роде назывались КЛЕЩИ! Имеется в виду тот херувим, который вытащил горящий уголь с Жертвенника Господня и вложил в уста пророка Исаии. Помните у Пушкина: «И угль, пылающий огнём в уста замершие мои вложил десницею кровавой…» Это об этом

Акафист иконе Богородицы «Слово плоть бысть».

Яже во Чреве Своем воплотившей Сына Своего Христа Бога нашего

Кондак 1

Избранной от всех дщерей земли, плотию Родившей вся Создавшего Бога Слово на спасение наше, благодарственная восписуем Ти Владычице нашей Богородице. Ты же, яко имущая державу непостижимую, от всяких нас бед свободи, разум Христов ко спасению нам подай и к Сыну Своему приведи, да зовем Ти:

Радуйся, Мати Всепетая, Бога Слово плотью родившая!

Икос 1

Ангел предстатель с небесе послан бысть рещи Богородице: радуйся, Благодатная, Господь с Тобою! И воплощаема Тя зря, Господи, Слово Бесплотное, ужасом велиим одержим, зовый к Ней таковая: —

+

Радуйся, Невместимого Бога Слова вместилище!

Радуйся, благодати Святого Духа приятилище!

Радуйся, дщерь возлюбленная Небесного

Бога Отца!

Радуйся, Матерь вселенной Создателя!

Радуйся, Невесто неневестная, уневещенная Духом Святым!

Радуйся, Доме Небесный, жилищем Премудрости Божией ставшая!

Радуйся, Подателя Жизни плотью родившая!

Радуйся, Рождеством Своим мир освятившая!

Радуйся, клеще огнезрачная, огнь Божества неопально во Чреве Своем восприявшая!

Радуйся, нам, земнородным, в спасение от смерти Его даровавшая!

Радуйся, от адского рабства всех нас свободившая!

Радуйся, вечныя жизни залог во ад осужденным Своим Рождеством подарившая!

Радуйся, Мати Всепетая, Бога Слово плотью родившая!

Кондак 2

Видящи Преблагословенная Себя в чистоте, глаголет благовестнику тако: преславного твоего гласа приветствие словес твоих неудобовмещаемо души моей является: девичью утробу селением Бога Слова како соделать мощно, рцы Ми, зовый:

Разум неуразуменный постичь Дева ищущи, возопи ко служащему: Богу Слову из честных девичьих кровей плотью Своей послужити и Плоть Ему даровати – како возможно сие? Честную Девичью утробу Благодатным Небом – селением вселенной Создателя како соделати мощно, рцы Ми? Он же, ужасом велиим одержим, со страхом зовый Ей сице:

Радуйся, неизреченного Предвечного Совета Таиннице!

Радуйся, чудное селение Бога и Слова!

Радуйся, всех земнородных чаяний и надежд воплощение!

Радуйся, вечныя жизни отпавшим небесных даров приобщение!

Радуйся, Премудростью Своею превосходящая премудрость небес!

Радуйся, смертными узами связанных Духа Святого даров снисхождение!

Радуйся, плотския мудрости суетного века сего отвержение!

Радуйся, разума Христова взыскующим, иже буйство есть в мире сем лукавом и грешном, к подаянию его извещение!

Радуйся, Премудрости Божией Родительнице!

Радуйся, земными страстьми ослепленным Тоя туне от Бога Подательнице!

Радуйся, Богом отверженных адовых уз разрешение!

Радуйся, Эдема лишенным райских блаженств возвращение!

Радуйся, Мати Всепетая, Бога Слово плотью родившая!

Аллилуйя!

Икос 2

Кондак 3

Сила Вышнего осени тогда Неискусобрачную, и Дух Святый найде на Ню, благоплодную сладкую утробу Ея Селением Бога и Слова и домом Премудрости Божией соделав, да все вернии вопиют Подателю благ:

Имуще Богоприятную Дева утробу, востече к южике Своея Елисавет, и вниде в дом Захариин, и целова Елисавет. И бысть яко услыша Елисавет целование Мариино, взыграся младенец во чреве ея: и исполнися Духа Свята Елисавет, и возопи гласом велиим. Мы же, подражая ей, вопием к Богородице словесами сими:

Радуйся, благословенная в женах!

Радуйся, яко благословен Плод Чрева Твоего!

Радуйся, источниче радости нашея непрестанныя!

Радуйся, источниче милости бесконечныя!

Радуйся, Матерь Спасителя нашего!

Радуйся, Родительнице вселенныя Творца!

Радуйся, женское естество освятившая!

Радуйся, Матерью Господа ставшая!

Радуйся, человеков с Богом соединившая!

Радуйся, Невместимое Слово на радость земным воплотившая!

Радуйся, Бога отверженным Богом явившая!

Радуйся, радости райской лишенных в радости вечной вовек утвердившая!

Радуйся, Мати Всепетая, Бога Слово плотью родившая!

Аллилуйя!

Икос 3

Кондак 4

Бурю внутрь имеют помышлений сумнительных сыновья суетного маловерного века сего: како непорочная Девичья утроба домом Премудрости Божия соделалася еси, Богу Слову плоть свою даровав, да вси вернии, видев чудо сие, Богу рекут:

Слышаша плотское Христово пришествие, пастыри вернии возрадовашася радостью весьма велию зело, Господа своего и Творца, Словом Своим мир Создавшего и во чреве Мариине упасшася в Нем помышляя. Сего ради и мы, им подражая, ублажаем Матерь Его, Юже поюще словес сих избытие реша:

Радуйся, из честных кровей Своих Плоть Богу Слову соткавшая!

Радуйся, плотию Своей дом Богу Слову воздвигшая!

Радуйся, на освящение нам, долу поникшим, Его даровавшая!

Радуйся, Рождеством своим падший наш мир освятившая!

Радуйся, Сыном Своим – Словом Божиим ад разорившая!

Радуйся, Богом отверженным рай возвратившая!

Радуйся, в ад осужденным небесные двери отверзшая!

Радуйся, нищим духом Божью Премудрость открывшая!

Радуйся, Пастыря умных словесных овец земным пастырям первее всех показавшая!

Радуйся, нас, земнородных на словесную пажить Его приводящая!

Радуйся, дарами волхвов Сыну Твоему в земном вертепе утешенная!

Радуйся, и нас в сем вертепе земном дарами Сына Своего всегда утешающая!

Радуйся, Мати Всепетая, Бога Слово плотью родившая!

Аллилуйя!

Икос 4

Кондак 5

Боготечной звезде подобны явися иконы Твои, Мати Дево, в них же и образ Твой Слово плоть бысть светло сияет, да вси вернии, поклоняющеся Ему, вопиют:

Видеша икону Твою, Богомати, на ней же Сын Твой предстоит, Слово спасения нам Собой дарова, яко Младенец из Чрева Твоего плотью Своей возсия, подвизая вопияти нас Благословенней:

Радуйся, Бога Слова родившая плотью Создателя!

Радуйся, яко молитва Твоя довлеет на милость всех благ Подателя!

Радуйся, Рождеством Своим свергшая смерти родителя!

Радуйся, скорби державы родившая нам Победителя!

Радуйся, древнего злаго дракона Своим Рождеством поразившая!

Радуйся, смертным победу над смертью Своим Рождеством подарившая!

Радуйся, Слово Жизни во Чреве Своем возрастившая!

Радуйся, Хлеб, сошедший с небес, милостиво нам подающая!

Радуйся, на руках Своих носившая дланию землю Носящего!

Радуйся, в руках Своих Младенца державшая Господа!

Радуйся, Царицей Небесе и земли увенчанная!

Радуйся, всеми Небесными Силами возвеличенная!

Радуйся, Мати Всепетая, Бога Слово плотью родившая!

Аллилуйя!

Икос 5

Кондак 6

Проповедницы богоноснии бывше вси причастники Плоти Сына Твоего и Бога Слова, проповедовша Христа всем яко Спасителя Словом Своим вся Создавшего и всех благ Подателя, да ведуще сия, поем:

Возсия нам новое просвещение Истины образ Твой, Богомати, Иже, Словом Истины быв, стоит на руку Твоею, из Блаженного Чрева Твоего плотию нам возсия и вернии приглашая Богородице вопияти:

Радуйся, Бога Слова плотию родившая!

Радуйся, Рождеством Своим всю Вселенную возвеселившая!

Радуйся, вечное смерти державы попрание!

Радуйся, в ад осужденным пути к небесам дарование!

Радуйся, Рождеством Своим ад покорившая!

Радуйся, в ад осужденным Эдем возвратившая!

Радуйся, смерти осужденным рай даровавшая!

Радуйся, Рождеством породителя смерти поправшая!

Радуйся, с Истиною верных соединившая!

Радуйся, новый нам смысл жития подарившая!

Радуйся, жизнь человеков навеки переменившая!

Радуйся, тлению причастным Своим Рождеством Путь на Небо открывшая!

Радуйся, Мати Всепетая, Бога Слово плотью родившая!

Аллилуйя!

Икос 6

Кондак 7

Хотя дати спасение всем человекам всех Спаситель нам Тя Мати Свою дарова, да вси хотящии улучити спасение к Ея ходатайству прибегают, на дивную силу молитв Ея к Богу Слову упование свое полагая. Темже дивимся Твоей неизреченной премудрости, зовя:

Новую показа Тварь нам Творец всяческих, явлься нам от Него бывшим, Словом Своим мир Создавшему Святейшему Слову Своему плоть дарова, из девственной прозяб утробы, сохранив Ю, якоже бе, нерушиму, Матерью Своею яко Младенец в яслях бесплотных положен был еси, да чудо сие из извествовавших нам словес святейших учеников Слова, принесших нам Благую Весть Евангелия, верующим сердцем своим видяще, вси вопоем Ю, от всея души вопиюще:

Радуйся, Непричастного тлению во освящение тленным родившая!

Радуйся, цветом нетленным весь мир освятившая!

Радуйся, Рождеством Своим ангельский мир удивившая!

Радуйся, падший род человеческий возвеселившая!

Радуйся, Сыном Своим ада запоры открывшая!

Радуйся, смерти причастным Своим Рождеством лествицу к небу воздвигшая!

Радуйся, страшного смерти родителя Сыном Своим победившая!

Радуйся, смерти державу Своим Рождеством покорившая!

Радуйся, древнюю евину клятву Своим Рождеством разрушившая!

Радуйся, девство и материнство во веки благословившая!

Радуйся, Царицей Небес и земли Рождеством Своим ставшая!

Радуйся, всеми родами во веки веков ублажаемая!

Радуйся, Мати Всепетая, Бога Слово плотью родившая!

Аллилуйя!

Конец ознакомительного фрагмента.

Текст предоставлен ООО «Литрес».

Прочитайте эту книгу целиком, купив полную легальную версию на Литрес.

Безопасно оплатить книгу можно банковской картой Visa, MasterCard, Maestro, со счета мобильного телефона, с платежного терминала, в салоне МТС или Связной, через PayPal, WebMoney, Яндекс.Деньги, QIWI Кошелек, бонусными картами или другим удобным Вам способом.